Twa Corbies
(Traditional)

As I was walking all alane,
I heard twa corbies making a mane;
And t'ane untae the t'other say-o,
Where sall we gang and dine to-day-o?
Where sall we gang and dine to-day?

In behind yon auld fail dyke,
I wot there lies a new slain knight;
And naebody kens that he lies there-o
But his hawk, his hound, and lady fair-o,
His hawk, his hound, and lady fair.

His hound is to the hunting gane,
His hawk to fetch the wild-fowl hame,
His lady's ta'en another mate-o,
So we may mak our dinner sweet-o,
We may mak our dinner sweet.

O you sit on his white hause-bane,
And I'll pike out his bonny blue een.
Wi' many lock o his golden hair-o
We'll theak our nest when it grows bare-o,
Theak our nest when it grows bare.

O many a one for him makes mane,
But nane shall ken where he is gane.
Oer his white banes, when they are bare-o
The wind shall blow for evermair-o,
The wind shall blow for evermair.